ที่ มท 0816.5/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยกรมส่งเสริมการปกครองท้องถิ่นได้รับแจ้งจากสมาคมวิทยุและสื่อเพื่อเด็กและเยาวชน (สสดย.) ว่า ได้ร่วมกับสำนักงานกองทุนสนับสนุนการสร้างเสริมสุขภาพ (สสส.) สำนักงานคณะกรรมการ  
สุขภาพแห่งชาติ (สช.) กระทรวงมหาดไทย คณะนิเทศศาสตร์ จุฬาลงกรณ์มหาวิทยาลัย คณะนิเทศศาสตร์  
และนวัตกรรมการจัดการ สถาบันบัณฑิตพัฒนบริหารศาสตร์ คณะวารสารศาสตร์และสื่อสารมวลชน มหาวิทยาลัยธรรมศาสตร์ และองค์กรภาคีเครือข่าย กำหนดจัดงานประกาศรางวัลบุคคลหรือองค์กรดีเด่น   
ด้านการสร้างสังคมแห่งการเรียนรู้ และการรู้เท่าทันสื่อ ประจำปี 2568 ในวันพุธที่ 16 กรกฎาคม 2568   
โดยมีวัตถุประสงค์เพื่อเป็นสัญลักษณ์ของพลังเชิงบวก ที่จะส่งต่อสู่การรับรู้ของทุกภาคส่วน และสู่จิตวิญญาณของการร่วมสานพลังสร้างสังคมแห่งการเรียนรู้ และเสริมสร้างการรู้เท่าทันสื่อในสังคมไทย และขอความร่วมมือประชาสัมพันธ์เชิญชวนบุคคลหรือองค์กรที่มีผลงานดีเด่น เข้าร่วมการพิจารณารางวัลด้านการสร้างสังคม  
แห่งการเรียนรู้ และการรู้เท่าทันสื่อ ประจำปี 2568

กรมส่งเสริมการปกครองท้องถิ่นพิจารณาแล้ว เพื่อเป็นการสร้างการรับรู้และส่งเสริมการมีส่วนร่วมในการสานพลังสร้างสังคมแห่งการเรียนรู้ และเสริมสร้างการรู้เท่าทันสื่อในสังคมไทย จึงขอความร่วมมือสำนักงานส่งเสริมการปกครองท้องถิ่นจังหวัดประชาสัมพันธ์เชิญชวนองค์กรปกครองส่วนท้องถิ่น  
และสถานศึกษาในสังกัด ส่งผลงานในนามบุคคลหรือองค์กรที่มีผลงานดีเด่น ตามหลักเกณฑ์การพิจารณาที่กำหนด โดยสามารถยื่นใบสมัครได้โดยตรงตั้งแต่บัดนี้เป็นต้นไปจนถึงวันพฤหัสบดีที่ 24 เมษายน 2568  
ทั้งนี้ รายละเอียดปรากฏตามเอกสารที่แนบมาพร้อมนี้

กรมส่งเสริมการปกครองท้องถิ่น

**31** มีนาคม 256๘

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

# โทร. ๐ ๒241 ๙000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน นางกรภัทร์ เอกกัณหา โทร. 09 2618 0372

ผอ.กง.ศน. .......................

นวช.กศ.ชพ. ....................

หน.ฝ.ศน. .........................

จนท. ...............................

ร่าง/พิมพ์ ........................